Han blev født 1790 eller 1791 på Vallerbækgård i [[Vallerbæk]], Karup Sogn. Fem år efter døde hans fader, gårdejer Jens Nielsen Overgaard, og moderen, Ane Jensdatter, ægtede derpå Peder Pedersen Stoulund eller Stavlund (1767-1833) fra byen [[Stavlund]] i [[Haderup Sogn]]. Stedfaderen Peder Stoulund havde lært vandingskunsten i [[Tyskland]] og gik sidst i [[1700-tallet]] i gang med at grave grøfter og kanaler og bygge [[stemmeværk]]er ved Vallerbæk. Det var den Peder Stoulund, som [[Steen Steensen Blicher]] i sin landøkonomiske beskrivelse af [[Viborg Amt]] roser for imponerende resultater med engvanding i begyndelsen af 1800-tallet.<ref>[[Steen Steensen Blicher]]: ''Viborg Amt. Beskrevet efter Opfordring fra Det Kongelige Landhuusholdningsselskab'', København 1839. Se også: Gudrun Gormsen, ''Hedelandskab og hedebrug – energistrømme i hedebondens driftsformer set ud fra en overordnet betragtning'', Den danske hede: Seminarrapport, [[Skov- og Naturstyrelsen]] 1998. [http://www.sns.dk/udgivelser/2001/87-7279-316-3/kap06.htm Online-udgave]</ref>
Personbillede_savnes Historie